Publication: Magyar Közlöny
Issue: MK-2001-155 (Year: 2001, Number: 155)
Era: 1990-2004
Section: 217/1998. (XII. 30.) Korm. rendeletet (a továbbiakban:
Paragraph Index: 5

1. § Az Ámr. 1. §-a (2) bekezdésének a) és g) pontjai helyébe a következő rendelkezések lépnek és a bekezdés a következő m) ponttal egészül ki: (A rendelet hatálya kiterjed) „a) a minisztériumokra, a tárca nélküli miniszterek hivatali szerveire, a központi költségvetésben önálló fejezettel rendelkező országos hatáskörű és egyéb szervekre, továbbá más, fejezeti jogosítványokkal felhatalmazott szervekre — ideértve a Magyar Tudományos Akadémiát mint köztestületet is — és személyekre, valamint a felügyeletük alá tartozó költségvetési szervekre;” „g) a 70—77. §-ok tekintetében mindazon gazdálkodó szervezetekre, amelyek a feladatfinanszírozás körébe vont előirányzatokból részesülnek;” „m) a Magyar Államkincstár Rt.-re (a továbbiakban: Kincstár) a külön törvényben rögzített alapfeladatai ellátásával összefüggésben.”

Source: https://magyarkozlony.hu/hivatalos-lapok/44067c6175549efdacfadd7576ac77578e2695a3/dokumentumok/a7c1c0340d5a7608294dac2fd465913ddb4fb34c/letoltes